**ПОКАНА**

**към кандидатите от Резервния списък по Компонент 1 „Фестивали и значими събития“**

**за внасяне на актуализирани бюджети по проектните предложения**

Във връзка с решение на комисията за оценка на проекти по Наредбата за финансиране на инициативи в сферата на културата, част от Календара на културните събития на Община Пловдив и направено класиране, утвърдено от Кмета на Община Пловдив с Протокол от 18.10.2019г. и депозиран отказ на един от одобрените за финансиране кандидати, се поканват да представят актуализирани бюджети следните кандидати включени в Списъка с резерви:

|  |  |  |  |  |  |
| --- | --- | --- | --- | --- | --- |
| **Място в класирането** | **№ от деловодната система на Общината** | **Проект** | **Кандидатстваща организация** | **Точки** | **Коментар на комисията** |
| 20. | Вх.№19ФН-224/23.08.19г. | Четвърти международен фестивал „Здравей, Армения“ | Фондация „Аракс“ | 48,57 | Проектът е реализиран успешно с общинско финансиране през предходни години. Фестивалът се разви значително, но комисията счита, че са представени прекалено амбициозни програма и бюджет, а фестивалът е достигнал добър оптимален мащаб през 2019 г. Комисията одобрява за финансиране разходи на обща стойност **28 500 лв.** както следва:Дейност 1 – т. 5.2.2.1., 5.2.2.2., 5.2.2.3.(500 лв.), 5.2.2.4 и 5.2.2.5.(общо 2 400 лв., изчислени при цена 60лв. за нощувка с изхранване), 5.2.2.6. (5 000 лв.), 5.2.2.11.(180 лв.).Дейност 2 – от т.5.2.3.1. до т.5.2.3.5.Дейност 4 – 5.2.5.4 (10 500 лв.), 5.2.5.5., 5.2.2.6., 5.2.5.7. ( 900 лв.), 5.2.5.8.Дейност 5 – в пълен обем.Дейност 6 – в пълен обем.5% административни разходи. |
| 22. | Вх.№19ФН-239/02.09.19г. | „Дни на тракийската култура 2020“ | Фондация „Тракарт – 2000“ | 48,29 | Проектът е реализиран с подкрепата на Община Пловдив по различни компоненти на Наредбата за финансиране. Комисията го определя като устойчив. По отношение на бюджета не одобрява за финансиране т. 5.1.2., 5.2.2.1., 5.2.2.2., 5.2.2.3., 5.2.2.7., 5.2.2.8 и 5.2.2.9. Определя финансиране в размер на **12 480 лв.**  |
| 23. | Вх.№19СДР-236/03.02.19г**.** | Фестивал за улични изкуства 6Fest  | Сдружение „Обществен комитет „Васил Левски” - Габрово”  | 46,14 | Фестивалът имаше първо издание в Пловдив през 2019г. с подкрепата на ОФ „Пловдив 2019“ и предизвика интереса на публиката. Проектът отговаря на критериите по Наредбата. Комисията одобрява за финансиране Дейност 1 и определя сума в размер на **9 300 лв.** с включени административни разходи. |
| 24. | Вх.№19СДР-191/01.08.19г. | НФФ „На хорото под Тепето“, Пловдив 2020 | Сдружение „Школа за народни танци „Луди Млади – Пловдив“ | 46,00 | Проектът е нов, но дейността на школата за народни танци и получените отличия в различни конкурси и фестивали е добре позната на комисията. Проектът е насочен към любителското творчество и следва да бъде подкрепен. Комисията одобрява сумата от **5 800лв.** като изключва разходите по т.5.2.7. и 5.2.8. |

Проектът „Панорама на детското творчество 2020 -„Слънцата на децата“, внесен от Сдружение „Духовно огледало“ Вх.№ 19 СДР-206/20.08.19г. е одобрен от комисията по оценка на проекти с цялата заявена сума от **10 088 лв**. и ще бъде включен в проекта на Календар на културните събития на Община Пловдив за 2020г.